CELEX: 62020CN0645
Language: hu
Date: 2020-12-01 00:00:00
Title: C-645/20. sz. ügy: A Cour de Cassation (Franciaország) által 2020. december 1-jén benyújtott előzetes döntéshozatal iránti kérelem – V A, Z A kontra TP

2021.2.15.   
            
            
               HU
            
            
               Az Európai Unió Hivatalos Lapja
            
            
               C 53/26
            
         
      A Cour de Cassation (Franciaország) által 2020. december 1-jén benyújtott előzetes döntéshozatal iránti kérelem – V A, Z A kontra TP
      (C-645/20. sz. ügy)
      (2021/C 53/35)
      Az eljárás nyelve: francia
      
         A kérdést előterjesztő bíróság
      
      Cour de Cassation
      
         Az alapeljárás felei
      
      
         Felperesek: V A, Z A
      
         Alperes: TP
      
         Az előzetes döntéshozatalra előterjesztett kérdések
      
      Az öröklési ügyekre irányadó joghatóságról, az alkalmazandó jogról, az öröklési ügyekben hozott határozatok elismeréséről és végrehajtásáról, valamint az öröklési ügyekben kiállított közokiratok elfogadásáról és végrehajtásáról, valamint az európai öröklési bizonyítvány bevezetéséről szóló, 2012. július 4-i 650/2012/EU európai parlamenti és tanácsi rendelet (1) 10. cikke (1) bekezdésének a) pontját úgy kell-e értelmezni, hogy amennyiben az örökhagyó szokásos tartózkodási helye az elhalálozásának időpontjában nem valamely tagállamban található, azonban az örökhagyó szokásos tartózkodási helyétől eltérő valamely tagállam bírósága megállapítja, hogy az örökhagyó ezen állam állampolgára volt és ott vagyontárgyakkal rendelkezett, köteles-e hivatalból figyelembe venni az e cikk által előírt kiegészítő joghatóságát?
      
         (1)  HL 2012. L 201., 107. o.